Irwansyah

Irwansyah () merupakan seorang pelakon dan penyanyi Indonesia.

Kerjaya 
Beliau mula berkecimpung dalam dunia hiburan Indonesia sebagai pelakon drama bersama dengan Darius Sinathrya. Hobinya adalah mendengar muzik. Antara drama yang pernah dibintanginya ialah Senandung Masa Puber, Pink dan Ku t'lah Jatuh Cinta. Selain itu, filem yang pernah dibintanginya pula ialah Heart. Lagu yang pernah dinyanyikannya dan menjadi siulan para peminat dari Indonesia dan Malaysia iaitu Pencinta Wanita.

Biografi
Irwansyah dilahirkan di Jakarta pada 6 Mac 1985. Beliau mempunyai dua adik lelaki, Hafiz dan Andhika. Beliau memulakan kerjaya lakonan di sinetron, muncul dalam Senandung Masa Puber, Pacarku Superstar, dan Ku T'lah Jatuh Cinta (bersama Agnes Monica).

Irwansyah berlakon dalam filem Heart bersama pasangannya ketika itu Acha Septriasa. Beliau juga menyanyi untuk runut bunyi filem, termasuk lagu solo "Pencinta Wanita", "Perempuanku" dan lagu duet "Heart". Album itu menerima platinum berganda. Pada tahun berikutnya, beliau membintangi filem Love is Cinta bersama Septriasa, dan pada 2008 beliau melancarkan album solo pertamaya Soliter, diterbitkan oleh Melly Goeslaw dan suaminya Anto Hoed. Album ini mengandungi 10 lagu yang ditulis Irwansyah, "Lagu Untukmu", dan juga single hits "Kutunggu Jandamu".

Pada pilihan raya perundangan 2009, Irwansyah tidak berjaya dalam usahanya untuk kerusi di Dewan Perwakilan Rakyat dengan Partai Sejahtera Indonesia.

Pada 2011, beliau berlaokon bersama Septriasa sekali lagi dalam filem Love Story, sebuah filem berdasarkan cerita rakyat tradisional. Meskipun menjadi bekas kekasih, mereka berdua dilaporkan telah bekerjasama secara profesional. Filem terkininya ialah Mudik yang ditayangkan pada lewat 2011. Irwansyah berkata beliau berpuas hati dengan filem itu.

Kehidupan peribadi
Irwansyah berpacaran dengan pasangan pelakonnya dalam filem Heart dan Love is Cinta Acha Septriasa sehingga lewat 2008. Beliau berkahwin dengan pelakon Zaskia Sungkar, kakak kepada pelakon Shireen Sungkar; pada 15 Januari 2011 selepas 8 bulan berpacaran.

Filemografi

Filem
 Heart (2006)
 Love is Cinta (2007)
 Lantai 13 (2007)
 Love (2008)
 40 Hari Bangkitnya Pocong (2008)
 Love Story (2011)
 Mudik (2011)
 Wanita Tetap Wanita (2013)
 Hospital The Movie (2014)
 Roh Fasik (2019)

Drama
 Andai Ku Tahu (2002)
 Love (2003)
 Senandung Masa Puber (2003)
 Ku T'lah Jatuh Cinta (2004)
 Bunga Perawan (2004)
 Pacarku Superstar (2005)
 Upik Abu dan Laura (2008)
 Tangisan Issabela (2009)
 Seruni (2010)
 Sinar (2010)
 Istiqomah (2011)
 Memori Cinta (2011)
 Aliya (2011)
 Emak Ijah Pengen Ke Mekah (2014)
 Dia - Drama Malaysia (2017)

Televisyen
 Sensasi Artis
 Spektakuler
 Campur-Campur
 Hafizh Qur'an
 Ngabuburit

Diskografi

Album studio
 Soliter (2008)
 Untuk Selamanya (2013)

Album Soundtrack
 OST Heart (2006)
 OST Love is Cinta (2007)

Single
 "Perempuanku" (2006)
 "Pencinta Wanita" (2006)
 "My Heart" (ft. Acha Septriasa) (2006)
 "Ku Tunggu Jandamu" (2008)
 "Camelia" (2008)
 "Tentang Perasaanku" (2013)
 "Seribu Kali Sayang" (2013)

Rujukan

Nota kaki

Bibliografi

Pautan luar

Kelahiran 1985
Orang hidup
Penyanyi lelaki Indonesia
Pelakon lelaki Indonesia
Orang dari Jakarta